Taron Sulhu: Atiku Ya Gindaya Wa Shugaba Buhari Muhimman Sharudda - Liberty TV/Radio - News - Voice For All! Vision For Alll!
Editor 4
March 1, 2019
Dan takarar shugaban kasa na jam’iyyar PDP Atiku
Abubakar, ya gabbatar da wasu sharudda biyar da ya ke son Shugaba Muhammadu
Buhari ya cika, yayin wani taro da kwamitin zaman lafiya a karkashin jagorancin
Abdulsalami Abubakar.
Sharuddan kuwa sun hada da bude asusun bankunan ‘yan
jam’iyyar adawa da aka rufe, da janye sojoji daga wuraren zabubbukan da za a yi
nan gaba, a kuma rika tantance masu zabe kafin a fara kada kuri’u a sauran
zabubbukan da su ka yi saura, sannan a saki duk ‘yan siyasar da ake tsare da su
ba bisa ka’ida ba.
Haka kuma, Atiku ya bukaci hukumar zabe ta bude shafin
yanar gizo, ta yadda duk jam’iyyun siyasar da ke takara za su iya shiga su duba
yadda abubuwa ke gudana.
Ana sa ran kwamitin zaman lafiyar zai gana da Shugaba
Muhammadu Buhari domin gabatar masa da wadannan sharudda da Atiku Abubakar ya
gindaya.